Aizkraukle (ciems)
Šis raksts ir par lauku apdzīvoto vietu. Par citām jēdziena Aizkraukle nozīmēm skatīt nozīmju atdalīšanas lapu. Aizkraukle ir apdzīvota vieta Aizkraukles novada Aizkraukles pagastā, pagasta centrs. Izvietojusies Aizkraukles pilsētas ziemeļrietumu pierobežā, dienvidos no autoceļa A6. Izveidojusies pēckara gados, apbūve pārsvarā sastāv no individuālās apbūves, kā arī daudzstāvu dzīvojamajām ēkām. Aizkrauklē atrodas pagasta pārvalde (Kalna ielā 20), sākumskola, kultūras nams, bibliotēka. 2018. gadā Aizkraukles pagasta kultūras namā atklāta Aizkraukles Vēstures un mākslas muzeja ekspozīcija "Padomju gadi" - plašākā 20. gadsimta 50.-80. gadu kultūrvēsturiskajam mantojumam veltītā ekspozīcija Baltijā.